title: Smernica Komisie 2009/92/ES z  31. júla 2009 , ktorou sa mení a dopĺňa smernica Európskeho parlamentu a Rady 98/8/ES s cieľom zaradiť bromadiolón ako aktívnu látku do prílohy I k uvedenej smernici (Text s významom pre EHP)

text:
               1.8.2009

               SK

               Úradný vestník Európskej únie

               L 201/43

      SMERNICA KOMISIE 2009/92/ES
   z 31. júla 2009,
   ktorou sa mení a dopĺňa smernica Európskeho parlamentu a Rady 98/8/ES s cieľom zaradiť bromadiolón ako aktívnu látku do prílohy I k uvedenej smernici
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (1), a najmä na jej článok 16 ods. 2 druhý pododsek,
   keďže:

               (1)

               V nariadení Komisie (ES) č. 1451/2007 zo 4. decembra 2007 o druhej fáze 10-ročného pracovného programu uvedeného v článku 16 ods. 2 smernice Európskeho parlamentu a Rady 98/8/ES o uvádzaní biocídnych výrobkov na trh (2) sa stanovuje zoznam aktívnych látok, ktoré sa majú posúdiť na účely ich prípadného zaradenia do prílohy I, I A alebo I B k smernici 98/8/ES. Tento zoznam zahŕňa bromadiolón.

               (2)

               Podľa nariadenia (ES) č. 1451/2007 sa bromadiolón posudzoval v súlade s článkom 11 ods. 2 smernice 98/8/ES na použitie vo výrobkoch typu 14, rodenticídoch, podľa prílohy V k smernici 98/8/ES.

               (3)

               Švédsko bolo určené ako spravodajský členský štát a v súlade s článkom 14 ods. 4 a 6 nariadenia (ES) č. 1451/2007 predložilo 30. júna 2006 Komisii správu príslušného orgánu spolu s odporúčaním.

               (4)

               Správu príslušného orgánu preskúmali členské štáty a Komisia. V súlade s článkom 15 ods. 4 nariadenia (ES) č. 1451/2007 sa predmetné zistenia v rámci Stáleho výboru pre biocídne výrobky začlenili 30. mája 2008 do hodnotiacej správy.

               (5)

               Zo skúmaní vyplýva, že v prípade biocídnych výrobkov používaných ako rodenticídy a obsahujúcich bromadiolón sa dá očakávať, že nebudú predstavovať riziko pre ľudí okrem náhodných nehôd detí. Riziko sa zistilo v prípade necieľových organizmov a životného prostredia. Cieľové hlodavce sú však škodcovia a predstavujú nebezpečenstvo pre verejné zdravie. Okrem toho zatiaľ nie je jasné, či pre bromadiolón existujú primerané alternatívy, ktoré sú rovnako účinné a menej škodlivé pre životné prostredie. Vzhľadom na body 63 a 96 prílohy VI k smernici 98/8/ES je preto vhodné, aby sa bromadiolón zaradil na obmedzené obdobie do prílohy I s cieľom zabezpečiť, aby všetky členské štáty mohli udeľovať, meniť alebo rušiť povolenia na biocídne výrobky používané ako rodenticídy a obsahujúce bromadiolón v súlade s článkom 16 ods. 3 smernice 98/8/ES.

               (6)

               Vzhľadom na výsledky hodnotiacej správy je vhodné požadovať uplatňovanie osobitných opatrení na zmiernenie rizika v procese udeľovania povoľovania výrobkom obsahujúcim bromadiolón a používaným ako rodenticídy. Uvedené opatrenia by sa mali zamerať na obmedzenie vystavenia ľudí a necieľových organizmov prvotnému a druhotnému riziku, ako aj dlhodobé pôsobenie látky na životné prostredie.

               (7)

               Vzhľadom na zistené riziká a vlastnosti bromadiolónu, ktoré spôsobujú jeho potenciálnu perzistenciu, bioakumuláciu a toxicitu alebo veľkú perzistentnosť a veľkú bioakumulatívnosť, by sa táto látka mala zaradiť do prílohy I len na obdobie piatich rokov a mala by podliehať porovnávaciemu hodnoteniu rizika v súlade s článkom 10 ods. 5 bodom i) druhým pododsekom smernice 98/8/ES predtým, než sa obnoví jej zaradenie do prílohy.

               (8)

               Je dôležité uplatňovať ustanovenia tejto smernice súbežne vo všetkých členských štátoch, aby sa na trhu zabezpečilo rovnaké zaobchádzanie s biocídnymi výrobkami obsahujúcimi aktívnu látku bromadiolón a aby sa vo všeobecnosti uľahčilo riadne fungovanie trhu s biocídnymi výrobkami.

               (9)

               Kým sa aktívna látka zaradí do prílohy I, malo by uplynúť primerané obdobie, aby sa členské štáty aj ďalšie zainteresované strany stihli pripraviť na plnenie nových požiadaviek, ktoré zo zaradenia vyplynú, a aby žiadatelia, ktorí si pripravili dokumentáciu, mali možnosť úplne využiť 10-ročné obdobie ochrany údajov, ktoré v súlade s článkom 12 ods. 1 písm. c) bodom ii) smernice 98/8/ES začína plynúť od dátumu zaradenia aktívnej látky do prílohy.

               (10)

               Po zaradení aktívnej látky do prílohy by členské štáty mali mať k dispozícii primerané obdobie na implementáciu článku 16 ods. 3 smernice 98/8/ES, a najmä na udelenie, zmenu alebo zrušenie povolení pre biocídne výrobky typu 14 obsahujúce bromadiolón v záujme zabezpečenia ich súladu so smernicou 98/8/ES.

               (11)

               Smernica 98/8/ES by sa preto mala zodpovedajúcim spôsobom zmeniť a doplniť.

               (12)

               So Stálym výborom pre biocídne výrobky sa konzultovalo 30. mája 2008 a tento výbor doručil kladné stanovisko k návrhu smernice Komisie, ktorou sa mení a dopĺňa príloha I k smernici 98/8/ES, pokiaľ ide o zaradenie bromadiolónu ako aktívnej látky. 11. júna 2008 Komisia predložila uvedený návrh na preskúmanie Európskemu parlamentu a Rade. Európsky parlament v stanovenej časovej lehote nevzniesol námietky proti navrhnutým opatreniam. Rada sa vyslovila proti prijatiu návrhu Komisiou a uviedla, že navrhované opatrenia prekračujú výkonné právomoci ustanovené v smernici 98/8/ES. V dôsledku toho Komisia neprijala navrhované opatrenia a predložila zmenený a doplnený návrh príslušnej smernice Stálemu výboru pre biocídne výrobky. So stálym výborom sa o uvedenom návrhu konzultovalo 20. februára 2009.

               (13)

               Opatrenia stanovené v tejto smernici sú v súlade so stanoviskom Stáleho výboru pre biocídne výrobky,

         PRIJALA TÚTO SMERNICU:
   Článok 1
   Príloha I k smernici 98/8/ES sa mení a dopĺňa v súlade s prílohou k tejto smernici.
   Článok 2
   1.   Členské štáty prijmú a najneskôr do 30. júna 2010 uverejnia zákony, iné právne predpisy a správne opatrenia potrebné na dosiahnutie súladu s touto smernicou.
   Uvedené opatrenia sa uplatňujú od 1. júla 2011.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenia hlavných ustanovení zákonov, iných právnych predpisov a správnych opatrení, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 31. júla 2009

            Za Komisiu

         Stavros DIMAS

            člen Komisie

      (1)  Ú. v. ES L 123, 24.4.1998, s. 1.

      (2)  Ú. v. EÚ L 325, 11.12.2007, s. 3.

      PRÍLOHA
      Do prílohy I k smernici 98/8/ES sa vkladá táto položka č. 17:

                     Číslo

                     Bežný názov

                     Názov IUPAC
                     Identifikačné čísla

                     Minimálna čistota aktívnej látky v biocídnom výrobku uvedenom na trh

                     Dátum zaradenia do prílohy

                     Konečný termín na dosiahnutie súladu s článkom 16 ods. 3
                     (okrem výrobkov obsahujúcich viac ako jednu aktívnu látku, pre ktoré sa konečný termín na dosiahnutie súladu s článkom 16 ods. 3 vymedzí v poslednom z rozhodnutí o zaradení ich aktívnych látok do prílohy)

                     Dátum ukončenia zaradenia do prílohy

                     Typ výrobku

                     Osobitné ustanovenia (1)

                     „17

                     bromadiolón

                     3-[3-(4’-bróm [1,1’-bifenyl]-4-yl)-1-fenyl-3-hydroxypropyl]-4-hydroxybenzopyrán-2-ón
                     EC č.: 249-205-9
                     CAS č.: 28772-56-7

                     969 g/kg

                     1. júla 2011

                     30. júna 2013

                     30. júna 2016

                     14

                     Vzhľadom na skutočnosť, že vlastnosti aktívnej látky bromadiolón ju robia potenciálne perzistentnou, bioakumulatívnou a jedovatou alebo veľmi perzistentnou a veľmi bioakumulatívnou, podlieha táto aktívna látka porovnávaciemu hodnoteniu rizika v súlade s článkom 10 ods. 5 bodom i) druhým pododsekom smernice 98/8/ES predtým, než sa obnoví jej zaradenie do prílohy.
                     Členské štáty zabezpečia, aby udeľovanie povolení podliehalo týmto podmienkam:

                                 1.

                                 Nominálna koncentrácia aktívnej látky vo výrobkoch nepresahuje 50 mg/kg a povoľujú sa len výrobky pripravené na použitie.

                                 2.

                                 Výrobky obsahujú averzívne činidlo a v prípade potreby farbivo.

                                 3.

                                 Výrobky sa nepoužívajú ako sledovací prášok.

                                 4.

                                 Prvotné a druhotné vystavenie ľudí, necieľových zvierat a životného prostredia účinkom sa minimalizuje tým, že sa zvažujú a uplatňujú všetky vhodné a dostupné opatrenia na zníženie rizika. Tieto opatrenia okrem iného zahŕňajú obmedzenie len na profesionálne využitie, obmedzenie veľkosti balenia a stanovenie povinnosti používať bezpečné obaly na návnady chránené proti poškodeniu.“

         (1)  V záujme implementácie spoločných princípov uvedených v prílohe VI sú obsah a závery hodnotiacich správ k dispozícii na internetovej stránke Komisie: http://ec.europa.eu/comm/environment/biocides/index.htm


title: Smernica Rady z 18. decembra 1975 o aproximácii právnych predpisov členských štátov týkajúcich sa kotvových úchytiek bezpečnostných pásov motorových vozidiel

text:
Dôležité právne oznámenie

|

31976L0115

Úradný vestník L 024 , 30/01/1976 S. 0006 - 0020 Fínske špeciálne vydanie: Kapitola 13 Zväzok 4 S. 0180  Grécke špeciálne vydanie: Kapitola 13 Zväzok 3 S. 0149  Švédske špeciálne vydanie: Kapitola 13 Zväzok 4 S. 0180  Španielske špeciálne vydanie: Kapitola 13 Zväzok 4 S. 0189  Portugalské špeciálne vydanie Kapitola 13 Zväzok 4 S. 0189

		Smernica Radyz 18. decembra 1975o aproximácii právnych predpisov členských štátov týkajúcich sa kotvových úchytiek bezpečnostných pásov motorových vozidiel(76/115/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva a najmä na jej článok 100,so zreteľom na návrh Komisie,so zreteľom na stanovisko Zhromaždenia [1],so zreteľom na stanovisko Hospodárskeho a sociálneho výboru [2],keďže technické požiadavky, ktoré musia podľa vnútroštátnych právnych predpisov spĺňať motorové vozidlá, sa týkajú okrem iného kotvových úchytiek bezpečnostných pásov;keďže sa tieto požiadavky medzi jednotlivými členskými štátmi navzájom líšia; keďže je z toho dôvodu potrebné, aby všetky členské štáty prijali rovnaké požiadavky, buď navyše k už existujúcim pravidlám alebo namiesto nich, tak aby bolo možné uplatňovať pre každý typ vozidla postup EHS typového schválenia, ktorý bol predmetom smernice Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel [3];keďže spoločné požiadavky na vnútorné časti priestoru pre vodičov a cestujúcich, usporiadanie ovládačov, strecha, operadlo a zadná časť sedadiel sú predmetom smernice 74/60/EHS [4]; keďže predpisy o vnútornom vybavení, ktoré sa týkajú správania mechanizmu riadenia v prípade nárazu, sa stanovili smernicou 74/297/EHS [5]; keďže spoločné požiadavky týkajúce sa odolnosti sedadiel a ich uchytenia sa stanovili smernicou 74/408/EHS [6]; keďže ďalšie požiadavky týkajúce sa vnútorného vybavenia a najmä požiadavky na bezpečnostné pásy, opierky hlavy a na identifikáciu ovládačov sa prijmú dodatočne;keďže zbližovanie vnútroštátnych právnych predpisov týkajúcich sa motorových vozidiel zahŕňa vzájomné uznávanie kontrol vykonaných každým členským štátom na základe jednotných požiadaviek; keďže aby tento systém úspešne fungoval, musia ho členské štáty uplatňovať od toho istého dátumu,PRIJALA TÚTO SMERNICU:Článok 1Táto smernica platí pre kotvové úchytky bezpečnostných pásov vozidiel, ktoré sú určené pre dospelých cestujúcich na sedadlách smerujúcich dopredu.Článok 2Na účely tejto smernice "vozidlo" znamená každé motorové vozidlo kategórie M 1 definované v prílohe 1 smernice 70/156/EHS, určené na prevádzku na ceste, s najmenej štyrmi kolesami a najvyššou konštrukčnou rýchlosťou nad 25 km/h.Článok 3Žiadny členský štát nesmie odmietnuť udeliť EHS typové schválenie ani národné typové schválenie motorového vozidla z dôvodov, ktoré sa týkajú kotvových úchytiek bezpečnostných pásov, ak tieto zodpovedajú požiadavkám uvedeným v prílohách I, III a IV.Článok 4Žiadny členský štát nesmie odmietnuť alebo zakázať predaj, registráciu, uvedenie do prevádzky alebo použitie vozidiel z dôvodov, ktoré sa týkajú kotvových úchytiek bezpečnostných pásov, ak tieto zodpovedajú požiadavkám uvedeným v prílohách I, III a IV.Článok 5Členský štát, ktorý udelil typové schválenie, vykoná nevyhnutné opatrenia na to, aby bol informovaný o každej modifikácii akýchkoľvek častí alebo charakteristík uvedených v prílohe I, bod 1.1. Kompetentné úrady tohto členského štátu určia, či sa majú vykonať u modifikovaného typu vozidla nové testy a vystaviť nový protokol. V prípade, že sa pri takých testoch zistí nesplnenie požiadaviek tejto smernice, modifikácia sa nepovolí.Článok 6Akékoľvek zmeny a doplnky potrebné na prispôsobenie požiadaviek príloh k technickému pokroku sa prijmú v súlade s postupom stanoveným v článku 13 smernice 70/156/EHS.Článok 71. Členské štáty do 1. októbra 1976 prijmú a uverejnia opatrenia potrebné na dosiahnutie súladu s touto smernicou a budú o tom ihneď informovať Komisiu.Tieto opatrenia uplatňujú s účinnosťou od 1. januára 1977.2. Po oznámení tejto smernice podniknú členské štáty príslušné opatrenia na to, aby bola Komisia v dostatočnej dobe informovaná o akýchkoľvek návrhoch zákonov, iných právnych predpisov a správnych opatrení, ktoré zamýšľajú prijať v oblasti upravenej touto smernicou a mohla k nim vyjadriť svoje pripomienky.Článok 8Táto smernica je adresovaná členským štátom.V Bruseli 18. decembra 1975Za RadupredsedaM. Toros[1] Ú. v. ES C 5, 8.1.1975, s. 41.[2] Ú. v. ES C 47, 27.2.1975, s. 45.[3] Ú. v. ES L 42, 23.2.1970, s. 1.[4] Ú. v. ES L 38, 11.2.1974, s. 2.[5] Ú. v. ES L 165, 20.6.1974, s. 16.[6] Ú. v. ES L 221, 12.8.1974, s. 1.--------------------------------------------------PRÍLOHA IDEFINÍCIE, ŽIADOSŤ O EHS TYPOVÉ SCHVÁLENIE, EHS TYPOVÉ SCHVÁLENIE, ŠPECIFIKÁCIE, TESTY, ZOSÚLADENIE VÝROBY, POKYNY1. DEFINÍCIENa účely tejto smernice:1.1 "typ vozidla" vzhľadom na kotvové úchytky bezpečnostných pásov znamená kategóriu vozidiel, ktoré sa navzájom nelíšia v takých podstatných aspektoch ako sú: rozmery, tvary a materiály prvkov nosnej konštrukcie vozidla alebo sedadla alebo akýchkoľvek iných častí vozidla, ku ktorým sú kotvové úchytky upevnené;1.2 "kotvové úchytky" znamenajú časti konštrukcie vozidla alebo sedadla alebo akékoľvek iné časti vozidla, ku ktorým majú byť uchytené bezpečnostné pásy;1.3 "bezpečnostný pás"(alebo"sedadlový pás"alebo"pás") znamená súpravu popruhov so zabezpečovacou prackou, nastavovacími zariadeniami a pripevňovacím kovaním, ktoré môže byť uchytené k vozidlu a je určené na zníženie rizika poranenia užívateľa v prípade zrážky alebo prudkého spomalenia vozidla tým, že obmedzí možnosti pohybu tela užívateľa. Táto súprava sa označuje všeobecným spôsobom termínom "pásová súprava"; tento termín zahŕňa taktiež zariadenia pre absorpciu energie alebo navíjanie pásu;1.4 "vedenie popruhu" znamená zariadenie, ktoré mení polohu popruhu v závislosti od polohy užívateľa bezpečnostného pásu;1.5 "efektívna kotvová úchytka" znamená bod, použitý na stanovenie uhlu každej časti bezpečnostného pásu vo vzťahu k užívateľovi ako je to uvedené v bode 4.4, t.j. bod, kde by sa mal popruh upevniť, aby zaujímal tú istú polohu ako je poloha určená pre pás počas používania, pričom tento bod môže alebo nemusí byť skutočnou kotvovou úchytkou závisiac na usporiadaní pásu a spôsobe, ktorým je pás k nemu upevnený napríklad v prípade:1.5.1 keď bezpečnostný pás obsahuje pevnú časť, ktorá je upevnená k dolnej kotvovej úchytke a ktorá je buď pevná alebo voľne otočná, je efektívnou kotvovou úchytkou pre všetky polohy nastavenia sedadla bod, kde je popruh upevnený k tejto pevnej časti,1.5.2 keď je vedenie popruhu na nosnej konštrukcii vozidla alebo sedadla, stredný bod vedenia v mieste, kde popruh vedenie opúšťa na strane užívateľa pásu, sa považuje za efektívnu kotvovú úchytku; pričom pás leží v priamke medzi efektívnou kotvovou úchytkou a užívateľom pásu,1.5.3 keď pás prechádza priamo od užívateľa k navíjaču upevnenému na nosnej konštrukcii vozidla alebo nosnej konštrukcii sedadla bez vedenia prostredníctvom popruhu, za efektívnu kotvovú úchytky sa považuje priesečník osi cievky, na ktorú sa pás ukladá a strednej roviny popruhu na cievke;1.6 "sedadlo" znamená konštrukciu, ktorá môže alebo nemusí byť integrálnou časťou konštrukcie vozidla, vyplnenú čalúnením a určenú na sedenie jednej dospelej osoby. Pojem zahŕňa jednotlivé sedadlo, ako aj časť lavicového sedadla určeného na sedenie jednej osoby.1.7 "lavicové sedadlo" znamená konštrukciu vyplnenú čalúnením určenú na sedenie najmenej dvoch dospelých osôb;1.8 "skupina sedadiel" znamená buď typ lavicového sedadla alebo sedadlá, ktoré sú samostatné, ale umiestnené vedľa seba (t.j. upevnené tak, že kotvové úchyty predného sedadla, ktoré je jedným z týchto sedadiel, sú v jednej priamke s prednými alebo zadnými kotvovými úchytkami ostatných sedadiel, alebo sú medzi kotvovými úchytkami ostatných sedadiel) a sú určené na sedenie jednej alebo viacerých dospelých osôb;1.9 "sklápacie sedadlo" znamená pomocné sedadlo určené na príležitostné používanie a je v čase, keď sa nepoužíva zvyčajne sklopené;1.10 "typ sedadla" znamená kategóriu sedadiel, ktoré sa navzájom nelíšia v takých podstatných aspektoch, ako sú:1.10.1 tvar, rozmery a materiály nosnej konštrukcie sedadla,1.10.2 typ a rozmery nastavovacích systémov a všetkých blokovacích systémov,1.10.3 typ a rozmery kotvových úchytiek pásov na sedadle, ukotvenia sedadla a príslušných častí konštrukcie vozidla;1.11 "ukotvenie sedadla" znamená systém, ktorým je súprava sedadla pripevnená ku konštrukcii vozidla, vrátane príslušných častí konštrukcie vozidla;1.12 "nastavovací systém" znamená zariadenie, ktorým môže byť sedadlo alebo jeho časti nastavené do polohy vhodnej pre tvar tela sediacej osoby; toto zariadenie môže dovoliť najmä:1.12.1 pozdĺžny posun,1.12.2 vertikálny posun,1.12.3 uhlový posun,1.13 "posunovací systém" znamená zariadenie, umožňujúce uhlové alebo pozdĺžne premiestnenie sedadla alebo jeho častí, bez fixovanej medzipolohy, pre uľahčenie prístupu cestujúceho;1.14 "blokovací systém" znamená akékoľvek zariadenie, zabezpečujúce udržanie sedadla a jeho častí v akejkoľvek polohe použitia a zahŕňajúce mechanizmy na zablokovanie operadla sedadla vzhľadom na sedadlo a sedadla vzhľadom na vozidlo.2. ŽIADOSŤ O EHS TYPOVÉ SCHVÁLENIE2.1 Žiadosť o EHS typové schválenie pre typ vozidla z hľadiska kotvových úchytiek bezpečnostných pásov predkladá výrobca alebo jeho zástupca.2.2 K žiadosti sa priložia nižšie uvedené dokumenty v troch vyhotoveniach s nasledovnými údajmi:2.2.1 výkresy celej nosnej konštrukcie vozidla vo vhodnej mierke, znázorňujúce umiestnenie kotvových úchytiek pásov a podrobné výkresy kotvových úchytiek a nosnej konštrukcie, ku ktorej sú kotvové úchytky pripevnené;2.2.2 špecifikácia použitých materiálov, ktoré môžu ovplyvniť pevnosť kotvových úchytiek pásu;2.2.3 technický popis kotvových úchytiek pásu;2.2.4 v prípade kotvových úchytiek, upevnených k nosnej konštrukcii sedadla, podrobný popis typu vozidla vzhľadom na konštrukciu sedadiel, ich uchytenia a systémov ich nastavenia a blokovania;2.2.5 vo vhodnej mierke a dostatočne podrobné výkresy sedadiel, ich uchytenie k vozidlu a ich systémov nastavenia a blokovania.2.3 Výrobca predloží technickej službe buď vozidlo zastupujúce typ vozidla, ktorý má byť schválený, alebo časti vozidla považované technickou službou zodpovednou za vykonávanie schvaľovacích testov za dôležité pre testy kotvových úchytiek.3. EHS TYPOVÉ SCHVÁLENIE3.1 K osvedčeniu o EHS typovom schválení sa priloží formulár zodpovedajúci vzoru uvedenému v prílohe II.4. ŠPECIFIKÁCIE4.1 Definície (pozril príloha III)4.1.1 Bod H je referenčný bod, ktorý je stanovený postupom predpísaným v prílohe IV smernice 74/60/EHS.4.1.2 Referenčná čiara je priamka prechádzajúca kĺbom, ktorý spája nohu a panvu s kĺbom, ktorý spája krk a trup figuríny znázornenej na obrázku 2 prílohy IV smernice 74/60/EHS a zastupujúcej štatisticky priemernú (50-percentilovú) dospelú osobu mužského pohlavia.4.1.3 Body L1 a L2 sú dolné efektívne kotvové úchytky.4.1.4 Bod C je bod situovaný 450 mm vertikálne nad bodom H.4.1.5 Uhly α1 a α2 sú príslušné uhly medzi horizontálnou rovinou a rovinami kolmými na strednú pozdĺžnu rovinu vozidla a prechádzajúcimi bodom H a bodmi L1 a L2.4.1.6 S je vzdialenosť v mm hornej efektívnej kotvovej úchytky od referenčnej roviny P, ktorá je rovnobežná so strednou pozdĺžnou rovinou vozidla a je definovaná nasledovne:4.1.6.1 ak je poloha sedenia jasne definovaná tvarom sedadla, je rovinou P stredná rovina tohto sedadla;4.1.6.2 pri nejasnej definícii polohy sedenia:4.1.6.2.1 rovina P pre vodiča má byť vertikálna rovina rovnobežná so strednou pozdĺžnou rovinou vozidla a prechádzajúca cez stred volantu, ktorý sa nachádza vo svojej strednej polohe, ak je regulovateľná;4.1.6.2.2 rovina P pre cestujúceho naboku vpredu má byť symetrická s rovinou pre vodiča;4.1.6.2.3 rovina P pre bočné miesto vzadu má byť rovina špecifikovaná výrobcom pod podmienkou, že nebudú dotknuté nasledovné limity pre vzdialenosť A medzi strednou pozdĺžnou rovinou vozidla a rovinou P:A ≥ 200 mm, ak bolo lavicové sedadlo určené len pre 2 cestujúcich,A ≥300 mm, ak bolo lavicové sedadlo určené pre 2 alebo 3 cestujúcich.4.2 Všeobecné špecifikácie4.2.1 Kotvové úchytky pre bezpečnostný pás sa majú skonštruovať, vyrobiť a umiestniť tak, aby:4.2.1.1 umožnili inštalovanie vhodného bezpečnostného pásu. Kotvové úchytky na bočných miestach vpredu majú dovoľovať inštalovanie bezpečnostných pásov s navíjačom a vodiacim okom, berúc do úvahy najmä pevnostné charakteristiky kotvových úchytiek, pokiaľ výrobca nedodáva vozidlo vybavené inými typmi bezpečnostných pásov, ktoré obsahujú navíjače. Ak sa kotvové úchytky hodia len pre určité typy pásov, majú sa tieto typy uviesť vo formulári, uvedenom v bode 3.1 vyššie;4.2.1.2 znížili na minimum riziko prekĺzavania pásu, ak je správne používaný;4.2.1.3 znížili na minimum riziko poškodenia popruhu dotykom s ostrými pevnými časťami konštrukcie vozidla alebo sedadla.4.2.2 Pre kotvové úchytky, ktoré zaujímajú rôzne polohy, umožňujúce cestujúcim vstup do vozidla a zadržiavanie cestujúcich v prípade nárazu, špecifikácie tejto smernice platia pre kotvové úchytky v polohe pre efektívne zadržanie.4.3 Zabezpečenie minimálneho počtu kotvových úchytiek4.3.1 Pre predné sedadlá sa majú zabezpečiť dve dolné kotvové úchytky a jedna horná kotvová úchytka.4.3.1.1 Pre predné stredné sedadlá sa za dostatočné považujú dve dolné kotvové úchytky, keď je predné okno situované mimo referenčnej zóny definovanej v prílohe II smernice 74/60/EHS. Ak ide o kotvové úchytky, predné okno sa považuje za časť referenčnej zóny, keď môže vstúpiť do statického styku s testovacím zariadením podľa metódy popísanej v prílohe II.4.3.1.2 Ako výnimka z ustanovenia bodov 4.3.1 a 4.3.1.1 a až do 1. januára 1979, môže byť každé stredné sedadlo vybavené len dvoma dolnými kotvovými úchytkami.4.3.2 Pre zadné bočné sedadlá majú byť dve dolné kotvové úchytky a jedna horná kotvová úchytka, ale keď nemôže byť inštalovaná žiadna horná kotvová úchytka, napríklad u niektorých motorových vozidiel so sklápacou alebo snímateľnou strechou, pripúšťajú sa dve dolné kotvové úchytky.4.3.3 Pre všetky iné sedadlá, s výnimkou sklápacích sedadiel, sú potrebné dve dolné kotvové úchytky.4.3.4 Pre sklápacie sedadlá nie sú kotvové úchytky predpísané. Avšak ak je vozidlo vybavené kotvovými úchytkami pre takéto sedadlá, musia tieto kotvové úchytky spĺňať ustanovenia tejto smernice.4.4 Umiestnenie kotvových úchytiek4.4.1 Umiestnenie kotvových úchytiek stanovených v bode 4.3 musí spĺňať nasledovné požiadavky.4.4.2 Všeobecne4.4.2.1 Kotvové úchytky pre ten istý pás môžu byť všetky umiestnené v nosnej konštrukcii vozidla, v nosnej konštrukcii sedadla alebo v akejkoľvek inej časti vozidla alebo rozdelené medzi tieto miesta.4.4.2.2 Do tej istej kotvovej úchytky môžu byť pripojené konce dvoch susedných pásov za predpokladu, že sú splnené ustanovenia týkajúce sa testov.4.4.2.3 V prípade lavicového sedadla, vybaveného kotvovými úchytkami pre dve alebo viac miest na sedenie, dolné kotvové úchytky majú byť buď integrálnou časťou sedadla alebo byť umiestnené v konštrukcii vozidla. To isté ustanovenie platí pre horné kotvové úchytky.4.4.3 Umiestnenie dolných efektívnych kotvových úchytiek4.4.3.1 Uhly α1 a α2 musia ležať v rozsahu 30° až 80° vo všetkých normálnych jazdných polohách sedadla. V prípade predných sedadiel, ak nie je nastavovaná poloha sedadla, alebo v prípade, ak kotvové úchytky sú umiestnené na samotnom sedadle, musia mať uhly α1 a α2 60° ± 10°.4.4.3.2 V prípade zadných sedadiel môžu byť uhly α1 a α2 menšie než minimum špecifikované v bode 4.4.3.1 za predpokladu, že nie sú menšie než 20°.4.4.3.3 Vzdialenosť medzi dvoma vertikálnymi rovinami rovnobežnými so strednou pozdĺžnou rovinou sedadla, ktoré prechádzajú dvoma dolnými efektívnymi kotvovými úchytkami L1 a L2 toho istého pásu nemá byť menšia ako 350 mm.Stredná pozdĺžna rovina sedadla má prechádzať medzi bodmi L1 a L2 a má byť od týchto bodov vzdialená aspoň 120 mm.4.4.4 Umiestnenie horných efektívnych kotvových úchytiek4.4.4.1 V prípade, že sa použije vedenie popruhu alebo analogické zariadenie, ktoré ovplyvní polohu hornej efektívnej kotvovej úchytky, stanoví sa táto poloha obvyklým spôsobom s polohou kotvovej úchytky, keď pozdĺžna stredná čiara popruhu prechádza bodom J, určeným s východiskom z bodu H, postupne troma nasledovnými úsekmi:HZ , ktorý je úsekom referenčnej čiary meraným od bodu H smerom hore v dĺžke 530 mm;ZX , ktorý je úsekom kolmým k pozdĺžnej strednej rovine vozidla meraným od bodu Z v smere kotvovej úchytky v dĺžke 120 mm;XJ , ktorý je úsekom kolmým k rovine definovanej úsekmi HZ a ZX meraným od bodu X smerom dopredu v dĺžke 60 mm.4.4.4.2 Ak je situovaná za rovinou kolmou k pozdĺžnej strednej rovine sedadla a prechádza referenčnou čiarou, horná efektívna kotvová úchytka sa má nachádzať pod rovinou FN kolmou k pozdĺžnej strednej rovine sedadla a tvoriacou s referenčnou čiarou uhol 65°. V prípade zadných sedadiel môže byť tento uhol zmenšený na 60°. Rovina FN je umiestnená tak, že pretína referenčnú čiaru v bode D tak, že DH sa rovná 315 mm + 1,6 S.Ak je situovaná pred rovinou alebo v rovine kolmej na strednú pozdĺžnu rovinu sedadla a prechádza referenčnou čiarou, horná efektívna kotvová úchytka sa má nachádzať pod rovinou F1N1 kolmou k strednej pozdĺžnej rovine sedadla a tvoriacou s referenčnou čiarou uhol 65°. U zadných sedadiel môže byť tento uhol zmenšený na 60°. Rovina F1N1 je umiestnená tak, že pretína referenčnú čiaru v bode D’ tak, že D’H sa rovná 315 mm + 1,8 S.4.4.4.3 Ak je umiestnená za rovinou kolmou k strednej pozdĺžnej rovine sedadla a prechádza referenčnou čiarou, má sa horná efektívna kotvová úchytka nachádzať za rovinou FK kolmou k strednej pozdĺžnej rovine sedadla, ktorá pretína referenčnú čiaru pod uhlom 120° v bode B tak, že BH sa rovná 260 mm + 1,2 S.Ak je umiestnená pred rovinou alebo v rovine kolmej k strednej pozdĺžnej rovine sedadla a prechádza referenčnou čiarou, horná efektívna kotvová úchytka sa má nachádzať za rovinou F1K1 kolmou k strednej pozdĺžnej rovine sedadla, ktorá pretína referenčnú čiaru pod uhlom 120° v bode B’ tak, že B’H sa rovná 260 mm + S.4.4.4.4 Hodnota S nesmie byť menšia ako 140 mm.4.4.4.5 Horná efektívna kotvová úchytka má byť umiestnená za vertikálnou rovinou, kolmou k strednej pozdĺžnej rovine vozidla a prechádzajúcou bodom H, ako je to uvedené v prílohe III.4.4.4.6 Horná efektívna kotvová úchytka má byť umiestnená nad horizontálnou rovinou prechádzajúcou bodom C.4.4.4.7 Ako výnimka z požiadavky bodu 4.4.4.6 a do 1. januára 1979, môže byť horná efektívna kotvová úchytka umiestnená v oblasti medzi horizontálnou rovinou CY a rovinou CM, kolmou k strednej pozdĺžnej rovine vozidla a tvoriacou uhol 20° s rovinou CY, ak konfigurácia vozidla nedovoľuje umiestnenie vyššie uvedenej kotvovej úchytky nad rovinou CY. Výška operadla sedadla nesmie byť nižšia než výška, v ktorej je horizontálna rovina prechádzajúca bodom C a musí byť namontované vedenie popruhu, ktoré mu bráni zošmyknúť sa z ramena. Ak je test vykonaný v súlade s bodom 5, oporný bod popruhu na operadle sedadla má zostať nad rovinou CM.4.5 Rozmery závitových otvorov kotvových úchytiek4.5.1 Kotvová úchytka musí mať otvor so závitom 11,11 mm (7/16) 20 UNF 2B.5. TESTOVANIE5.1 Všeobecne5.1.1 Pri platnosti ustanovení bodu 5.2 a na žiadosť výrobcu:5.1.1.1 môžu sa vykonať testy buď na nosnej konštrukcii vozidla alebo úplne dokončenom vozidle;5.1.1.2 okná a dvere môžu byť namontované alebo nenamontované a/alebo zatvorené;5.1.1.3 môže sa namontovať akékoľvek vybavenie určené pre typ vozidla a schopné prispieť k pevnosti nosnej konštrukcie vozidla.5.1.2 Sedadlá sa majú namontovať a umiestniť v polohe pre jazdu alebo používanie, vybrané technickou službou vykonávajúcou schvaľovacie testy ako i najnepriaznivejšej z hľadiska namáhania. Poloha sedadiel sa má zaznamenať v protokole. Uhol operadla vo vzťahu k sedacej časti, ak je regulovateľné, má sa stanoviť podľa bodu 2.2 prílohy IV smernice 74/60/EHS.5.2 Upevnenie vozidla5.2.1 Metóda používaná na upevnenie vozidla pri teste nesmie mať za následok zosilňovanie kotvových úchytiek alebo oblastí týchto úchytiek alebo zmenšenie normálnej deformácie nosnej konštrukcie.5.2.2 Upevňovacie zariadenie sa považuje za uspokojivé, ak inak nepôsobí na oblasť v celej šírke nosnej konštrukcie a ak vozidlá alebo nosná konštrukcia sú blokované alebo upevnené vpredu najmenej 500 mm od testovanej kotvovej úchytky a udržané alebo upevnené vzadu najmenej 300 mm od tejto kotvovej úchytky.5.2.3 Odporúča sa, aby nosná konštrukcia bola uložená na podperách rozmiestnených približne v jednej priamke s osami kolies alebo, ak to nie je možné, v jednej priamke s bodmi uchytenia zavesenia kolies.5.3 Všeobecné testovacie špecifikácie5.3.1 Všetky kotvové úchytky rovnakej skupiny sedadiel sa testujú súčasne.5.3.2 Použije sa ťažná sila smerom dopredu pod uhlom 10° ± 5° nad horizontálnou rovinou, v rovine rovnobežnej so strednou pozdĺžnou rovinou vozidla.5.3.3 Čo možno najrýchlejšie sa má dosiahnuť plné zaťaženie. Kotvové úchytky musia odolávať špecifikovanému zaťaženiu najmenej počas 0,2 sekundy.5.3.4 Ťažné zariadenia, ktoré sa použijú v testoch popísaných v bode 5.4 sú znázornené v prílohe IV.5.3.5 Kotvové úchytky pre sedadlá, ktoré majú horné kotvové úchytky sa podrobia testom za nasledovných podmienok:5.3.5.1 Predné bočné sedadlá:Kotvové úchytky sa podrobia testu predpísanému v bode 5.4.1, počas ktorého sa zaťažujú prostredníctvom zariadenia reprodukujúceho geometriu trojbodového bezpečnostného pásu, vybaveného navíjačom s vodiacim okom alebo vedením popruhu u hornej kotvovej úchytky.5.3.5.1.1 V prípade, keď nie je navíjač upevnený k požadovanej vonkajšej dolnej kotvovej úchytke alebo v prípade, keď je navíjač upevnený k hornej kotvovej úchytke, podrobia sa dolné kotvové úchytky tiež testu, ktorý je predpísaný v bode 5.4.3.5.3.5.1.2 V prípadoch uvedených v bode 5.3.5.1.1, testy predpísané v bodoch 5.4.1 a 5.4.3 sa môžu vykonať na dvoch rôznych nosných konštrukciách, ak to výrobca požaduje.5.3.5.2 Zadné bočné sedadlá a všetky stredné sedadlá:Kotvové úchytky sa podrobia testu predpísanému v bode 5.4.2, počas ktorého sa zaťažujú prostredníctvom zariadenia reprodukujúceho geometriu trojbodového bezpečnostného pásu bez navíjača a testu predpísanému v bode 5.4.3, počas ktorého sa dve dolné kotvové úchytky zaťažujú prostredníctvom zariadenia, ktoré reprodukuje geometriu brušného pásu. Oba testy sa môžu vykonať na dvoch rôznych nosných konštrukciách, ak to výrobca požaduje.5.3.5.3 Ako výnimka z ustanovení bodov 5.3.5.1 a 5.3.5.2, ak výrobca dodá svoje vozidlo s bezpečnostnými pásmi s navíjačmi, zodpovedajúce kotvové úchytky sa podrobia testu, počas ktorého sa zaťažujú prostredníctvom zariadenia, ktoré reprodukuje geometriu bezpečnostných pásov, pre ktoré majú byť tieto kotvové úchytky schválené.5.3.6 Ak nie sú zadné bočné sedadlá a stredné sedadlá vybavené hornými kotvovými úchytkami, dolné kotvové úchytky sa podrobia testu, predpísanému v bode 5.4.3, počas ktorého sa zaťažujú prostredníctvom zariadenia, reprodukujúceho geometriu brušného pásu.5.3.7 Ak je vozidlo určené na inštaláciu iných zariadení, ktoré neumožňujú priame spojenie popruhov s kotvovými úchytkami bez cievky a pod., alebo ktoré potrebujú doplnkové kotvové úchytky k úchytkám uvedeným v bode 4.3, bezpečnostný pás alebo súbor lán cievok alebo iných podobných zariadení zastupujúcich príslušenstvo bezpečnostného pásu, sa pripojí pomocou takéhoto zariadenia ku kotvovým úchytkám vo vozidle a tieto úchytky sa podrobia, podľa potreby, testom predpísaným v bode 5.4.5.3.8 Môže sa použiť iná testovacia metóda než sú metódy uvedené v bode 5.3, ale v tomto prípade musí byť preukázaná jej rovnocennosť.5.4 Osobitné testovacie špecifikácie5.4.1 Test s konfiguráciou trojbodového bezpečnostného pásu s navíjačom, ktorý má vodiace oko alebo vedenie popruhu na hornej kotvovej úchytke5.4.1.1 Špeciálne vodiace oko alebo vedenie lana alebo popruhu prispôsobené na prenášanie zaťaženia z ťažného zariadenia, alebo vodiace oko alebo vedenie popruhu, dodané výrobcom, sa namontujú k hornej kotvovej úchytke.5.4.1.2 Testovacie zaťaženie 1350 daN ± 20 daN sa aplikuje na ťažné zariadenie (viď obrázok 2 prílohy IV) pripojené ku kotvovým úchytkám rovnakého pásu, prostredníctvom zariadenia, ktoré reprodukuje geometriu popruhu takéhoto bezpečnostného pásu situovaného na hornej časti trupu.5.4.1.3 Súčasne sa aplikuje ťažná sila 1350 daN ± 20 daN na ťažné zariadenie (viď obrázok 1 prílohy IV) pripojené ku dvom dolným kotvovým úchytkám.5.4.2 Test s konfiguráciou trojbodových bezpečnostných pásov bez navíjača alebo s navíjačom pri hornej kotvovej úchytke5.4.2.1 Testovacie zaťaženie 1350 daN ± 20 daN sa aplikuje na ťažné zariadenie (viď obrázok 2 prílohy IV) pripojené k hornej kotvovej úchytke a k dolnej kotvovej úchytke na opačnej strane toho istého pásu, používajúceho navíjač, ak je dodaný výrobcom, upevnený pri hornej kotvovej úchytke.5.4.2.2 Súčasne sa aplikuje ťažná sila 1350 daN ± 20 daN na ťažné zariadenie (viď obrázok 1 prílohy IV) pripojené k dolným kotvovým úchytkám.5.4.3 Test s konfiguráciou brušného bezpečnostného pásuTest zaťaženia 2225 daN ± 20 daN sa aplikuje na ťažné zariadenie (viď obrázok 1 prílohy IV) pripojené k dvom dolným kotvovým úchytkám.5.4.4 Test kotvových úchytiek umiestnených úplne v nosnej konštrukcii sedadla alebo rozdelených medzi nosnou konštrukciou vozidla a nosnou konštrukciou sedadla5.4.4.1 Podľa potreby sa vykonajú testy špecifikované v bodoch 5.4.1, 5.4.2 a 5.4.3, súčasne s pridaním sily uvedenej nižšie, pre každé sedadlo a pre každú skupinu sedadiel.5.4.4.2 K zaťaženiam uvedeným v bodoch 5.4.1, 5.4.2 a 5.4.3, sa doplní sila rovnajúca sa 20-násobku hmotnosti úplného sedadla, ktorá sa aplikuje horizontálne a pozdĺžne cez ťažisko sedadla.5.5 Výsledky testov5.5.1 Všetky kotvové úchytky majú odolať namáhaniu pri teste, ktorý je uvedený v bodoch 5.3 a 5.4. Je možné pripustiť trvalú deformáciu vrátane čiastočného roztrhnutia kotvovej úchytky oblasti, ktorá ju obklopuje, pri podmienke, že sila bola udržaná počas stanovenej doby. Počas testu sa majú dodržiavať minimálne vzdialenosti pre dolné efektívne kotvové úchytky, špecifikované v bode 4.4.3.3 a požiadavky bodov 4.4.4.6 a 4.4.4.7 pre horné efektívne kotvové úchytky.5.5.2 V prípade dvojdverového vozidla, systémy pre posúvanie a blokovanie, ktoré dovoľujú cestujúcim zadných sedadiel výstup z vozidla, sa musia po odstránení ťažnej sily ešte dať ovládať rukou.5.5.3 Po testovaní sa zaznamenajú všetky poškodenia kotvových úchytiek a nosnej konštrukcie, ktoré boli zaťažené pri testoch.6. ZOSÚLADENIE VÝROBY6.1 Pre overenie súladu so schváleným typom sa vykoná dostatočný počet náhodných kontrol u sériovo vyrábaných vozidiel.6.2 Všeobecným pravidlom je, že tieto kontroly sa obmedzia na vykonanie meraní. Ak je to však potrebné, vozidlá sa podrobia testom podľa požiadaviek bodu 5.7. POKYNYPre každé vozidlo, v súlade so schváleným typom, výrobca v návode pre používanie vozidla jasne uvedie:- kde sú kotvové úchytky umiestnené,- typy bezpečnostného pásu, pre ktoré sú kotvové úchytky určené.--------------------------------------------------PRÍLOHA II+++++ TIFF ++++++++++ TIFF +++++--------------------------------------------------PRÍLOHA IIIOBLASTI UMIESTNENIA EFEKTÍVNYCH KOTVOVÝCH ÚCHYTIEK+++++ TIFF +++++--------------------------------------------------PRÍLOHA IVŤAŽNÉ ZARIADENIE+++++ TIFF ++++++++++ TIFF +++++--------------------------------------------------